เซี่ยงไฮ้คอมโพสิตปิดบวก 10.01 จุด ขานรับส่งออกจีนสดใส
เซี่ยงไฮ้คอมโพสิตปิดบวก 10.01 จุด ขานรับส่งออกจีนสดใส
8 มิ.ย. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 10.01 จุด หรือ 0.32% ปิดที่ 3,150.33 จุดภายหลังจากที่จีนได้เปิดเผยข้อมูลส่งออกเดือนพ.ค.ที่ขยายตัวขึ้น
สำนักงานศุลกากรจีนเปิดเผยในวันนี้ว่า ยอดส่งออกเดือนพ.ค. เพิ่มขึ้น 15.5% เทียบรายปี ขณะที่ยอดนำเข้าพุ่งขึ้น 22.1% ซึ่งส่งผลให้จีนมียอดเกินดุลการค้าในเดือนพ.ค.ทั้งสิ้น 2.816 แสนล้านหยวน (4.21 หมื่นล้านดอลลาร์สหรัฐ) เทียบกับเดือนเม.ย.ที่มียอดเกินดุลการค้าที่ระดับ 2.623 แสนล้านหยวน